Diari Oficial de la Generalitat Valenciana


Sumari del DOGV 391, del 13-06-1986 (1986/806460)

DECRET 60/1986, de 19 de maig, del Consell de la Generalitat Valenciana, pel qual es implantat el Registre de Personal de la Generalitat i n'es regulat el funcionament.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/05/19/60/dof/vci/html**

### Dades del document

Número de DOGV
:   391

Data del DOGV
:   13-06-1986

Secció del DOGV
:   DISPOSICIONS GENERALS

Número del document
:   1986/806460


Data del document
:   19-05-1986

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 60/1986, de 19 de maig, del Consell de la Generalitat Valenciana, pel qual s'implanta el Registre de Personal de la Generalitat i es regula el seu funcionament.  
El Registre de Personal de la Generalitat Valenciana, creat per la Llei de la Funció Pública Valenciana, de 31 de juliol de 1985, ha d'incorporar tots els actes que afecten la vida administrativa del personal de la Generalitat, en els termes establerts en l'article 13 de la Llei 30/1984, de 2 d'agost, de Mesures per a la Reforma de la Funció Pública i consideració de l'article 16.2 de la Constitució.   
L'esmentada legislació bàsica de l'Estat, estableix que l'anotació assenyalada és preceptiva, per la qual cosa la inscripció en el Registre de l'acte o Resolució es manifesta com una conditio iuris a la qual n'és supeditada l'eficàcia.   
La inscripció prèvia garanteix el funcionament del Registre de Personal com a òrgan responsable del control, tractament i manteniment de la informació sobre els efectius de personal al servei de la Generalitat. El Registre constitueix l'instrument idoni per a una gestió administrativa eficaç i el desplegament de la política de la Funció Pública, que forneix informació sistematitzada i fidedigna per a la presa de decisions.   
En atenció d'aquests motins, a proposta del Conseller d'Administració Pública i prèvia deliberació i aprovació del Consell en la reunió del dia 19 de maig de 1986,  
DECRETA:  
Article primer  
Queda implantat el Registre de Personal de la Generalitat Valenciana, adscrit a la Direcció General de la Funció Pública.   
Article segon  
Corresponen al Registre de Personal les funcions següents:   
a) La inscripció de tot el personal a què fa referència l'article 2n de la Llei 10/85, de 31 de juliol, de la Generalitat Valenciana, qualsevol que siga la naturalesa de la relació jurídica, i la cancel·lació d'aquestes inscripcions en els supòsits previstos en les disposicions vigents.   
b) L'anotació dels actes o resolucions que afecten la vida administrativa del personal al servei de la Generalitat.   
c) El tractament de la informació registrada.   
d) L'elaboració de les relacions de llocs de treball de la Generalitat.   
Article tercer  
1. L'anotació en el Registre de Personal dels actes o resolucions que comporten efectes econòmics fixos i permanents serà requisit indispensable per al reflex de l'escaient modificació en la nòmina corresponent.   
En el cas de baixa en nòmina serà suficient acompanyar la comunicació d'aquests acte al Registre de Personal.   
2. Els actes administratius i les resolucions només podran ser valorats en les convocatòries públiques per a la provisió de llocs i també per a la promoció interna quan es troben anotats en el Registre de Personal, requisit que s'expressarà en les esmentades convocatòries.   
Article quart  
La Direcció General de la Funció Pública assignarà un número de registre a tot el personal de la Generalitat inclòs en l'àmbit de la Llei de la Funció Pública Valenciana, que serà estructurat de la forma següent:   
En la primera part figurarà el número del Document Nacional d'Identitat completat amb zeros a l'esquerra fins a vuit dígits.   
La segona part constarà de dos dígits a fi d'evitar errades de transcripció i possibles duplicitats.   
Article cinqué  
El Registre de Personal podrà comptar amb unitats destacades dependents de la Direcció General de la Funció Pública per a la inscripció del personal docent i sanitari en les Conselleries respectives, i també en altres Conselleries on hom crea necessari, amb les funcions assenyalades en l'article segon.   
DISPOSICIONS FINALS  
Primera  
Es autoritzat el Conseller d'Administració Pública a dictar totes les disposicions que calguen per al desplegament d'aquest Decret i la regulació del funcionament del Registre de Personal.   
Per Ordre del Conseller d'Administració Publica podrà ser ajornada la implantació del Registre per al Personal docent i sanitari.   
Segona  
Aquest Decret entrarà en vigor el mateix dia de publicació en el Diari Oficial de la Generalitat Valenciana.  
València, 19 de maig de 1986.  
El President de la Generalitat,  
JOAN LERMA I BLASCO  
El Conseller de Administració Pública,  
VICENT SOLER I MARCO


Còpia Permalink ELI